Referat for bestyrelsesmøde

i Børnehuset Karmsten

Tirsdag d. 12. september 2023 kl. 19-21  
  
Deltagere: Camilla Eva Andersen, Inger Larsen, Lonnie Zeuner, Katja Løff Otzen, Benjamin Damhus, Stine Spangenberg, Lasse Hvalsum, Lene Lindholm.

1. Valg af ordstyrer samt referent

Camilla er ordstyrer. Lene er referent.

1. Opfølgning fra seneste bestyrelsesmøde d. 14. juni 2023  
   Der er kommet styr på lågerne, så de ikke længere larmer.   
   Der er afholdt forældremøde for forældre til storbørnsgruppen. Der har efterfølgende været møde blandt personalet der er ansvarlige for storbørnsgruppen, og der er afsat tid to dage om ugen hvor storbørnsgruppen laver aktiviteter. Den ene af dagene er som udgangspunkt turdag.   
   Kumba er indkøbt, kontrakten er underskrevet og Camilla er godt i gang med at anvende programmet. Det forventes at aflaste ledelsen.
2. Nyt fra formanden  
   Formanden har formuleret et brev til LDD med kritikpunkter vedrørende vores samarbejde. Brevet er sendt på vegne af ledelsen, bestyrelsesformand og næstformand.   
   Alle bestyrelsesmedlemmer kan komme med input til dagsordenen.
3. Ny hjemmeside  
   Anita og Camilla ønsker en ny hjemmeside til Karmsten, da den nuværende er meget ressourcekrævende at arbejde med. Der er et ønske om at oprette en ny hjemmeside via Famly. Anita vil indhente tilbud på hvad det evt. vil koste at starte op. Punktet tages op igen ved næste bestyrelsesmøde mhp. at tage stilling til om vi ønsker at skifte.
4. Budgetopfølgning/status  
   Seneste økonomiopfølgning fra LDD er gennemgået. Der er drøftet særlige fokuspunkter for resten af året. Særligt vikarbudgettet har været meget højt hvilket Camilla allerede er opmærksom på. Ledelsen i Karmsten udarbejder en økonomisk handleplan for resten af året. Camilla og Anita vil komme med en tilbagemelding til bestyrelsesformændene indenfor to uger, i forhold til hvordan de vil forsøge at sikre at vi holder os til budgettet.   
   Der er en række spørgsmål til det tilsendte materiale fra LDD, hvilket Camilla vil gå videre med, så vi får besvaret vores spørgsmål til økonomiopfølgningen.
5. Budget for minimumsnormeringer 2024  
   Punktet må udskydes da vi endnu mangler beregningerne for minimumsnormeringer fra LDD. Der indkaldes til et ekstraordinært bestyrelsesmøde så snart vi har beregningerne.
6. Vedligehold af Karmsten  
   Camilla afsøger mulighederne for en ny gårdmand.   
   Benjamin og Lasse fra bestyrelsen vil i løbet af oktober/november udarbejde en vedligeholdelsesplan.
7. Beregning for fremtidig sygerefusion   
   Vi afventer en beregning fra LDD på vores gennemsnitlige sygefravær gennem de seneste år samt hvad vi har haft af udgifter og fået i refusion for sygefraværet, så vi kan benytte dette som grundlag for vores fremtidige budgetter.   
   Katja og Camilla vil forsøge at udarbejde et udkast som kan sammenlignes med beregningerne vi afventer fra LDD.
8. Eventuelt  
   Der er forældremøde i hhv. børnehaven d. 3/10 og vuggestuen 4/10. Det drøftes at bestyrelsen vil være synlig ved de to møder.
9. Gennemgang og godkendelse af referat